Ehdotus NEUVOSTON PÄÄTÖS päätöksen 2007/659/EY muuttamisesta koskien sen soveltamisaikaa ja vuosittaista kiintiötä, jossa voidaan soveltaa alennettua valmisteverokantaa /* KOM/2011/0577 lopullinen - 2011/0248 (CNS) */





PERUSTELUT 1. EHDOTUKSEN TAUSTA Euroopan unionin toiminnasta tehdyn sopimuksen (SEUT) 349 artiklassa, jota sovelletaan unionin syrjäisimpiin alueisiin ja siten myös Ranskan merentakaisiin departementteihin, määrätään, että ottaen huomioon syrjäisimpien alueiden rakenteellinen, sosiaalinen ja taloudellinen tilanne, jota vaikeuttaa niiden syrjäinen sijainti, saaristoluonne, pieni koko, vaikea pinnanmuodostus ja ilmasto sekä taloudellinen riippuvuus muutamista harvoista tuotteista, jotka sen vuoksi, että ne ovat pysyviä tekijöitä ja niillä on yhteisvaikutuksia, haittaavat suuresti näiden alueiden kehitystä, neuvosto hyväksyy komission ehdotuksesta ja Euroopan parlamenttia kuultuaan erityistoimenpiteitä, joiden tarkoituksena on erityisesti määritellä ne edellytykset, joilla perussopimuksia sovelletaan kyseisiin alueisiin, mukaan lukien yhteiset politiikat. Nämä erityistoimenpiteet koskevat erityisesti veropolitiikkaa. Neuvosto hyväksyy ensimmäisessä kohdassa tarkoitetut toimenpiteet syrjäisimpien alueiden erityispiirteet ja rajoitukset huomioon ottaen ja heikentämättä unionin oikeusjärjestyksen, mukaan lukien sisämarkkinat ja yhteiset politiikat, yhtenäisyyttä ja johdonmukaisuutta. EY:n perustamissopimuksen 299 artiklan 2 kohdan (nykyinen SEUT-sopimuksen 349 artikla) perusteella 9 päivänä lokakuuta 2007 tehdyssä neuvoston päätöksessä 2007/659/EY annetaan Ranskalle lupa soveltaa emämaan alueella Ranskan merentakaisissa departementeissa valmistettuun perinteiseen rommiin alennettua valmisteverokantaa, joka voi olla alhaisempi kuin direktiivissä 92/84/EY säädetty vähimmäisverokanta, mutta joka saa olla enintään 50 prosenttia alhaisempi kuin alkoholin tavanomainen valmisteverokanta. Alennettu valmisteverokanta rajoitetaan 108 000 hehtolitran puhdasta alkoholia suuruiseen vuosittaiseen kiintiöön. Poikkeuksen voimassaolo päättyy 31. joulukuuta 2012. Päätöksen 2007/659/EY 4 artiklan mukaisesti Ranskan viranomaiset toimittivat mainitussa säännöksessä säädetyn kertomuksen komissiolle 29. kesäkuuta 2010. Kertomuksessa on kaksi pyyntöä. Ranskan viranomaiset pyytävät, että vuosittaista kiintiötä korotetaan 108 000 hehtolitrasta 125 000 hehtolitraan puhdasta alkoholia kiintiön mukauttamiseksi unionin rommimarkkinoiden kehitykseen. Lisäksi ne pyytävät, että päätöksen 2007/659/EY soveltamisaikaa jatketaan yhdellä vuodella 31 päivään joulukuuta 2013, jotta tämä ajanjakso päättyisi samanaikaisesti samaa aihetta koskevan 27 päivänä kesäkuuta 2007 tehdyn komission valtiontukipäätöksen (valtiontuki nro 530/2006) soveltamisajan kanssa. 2. INTRESSITAHOJEN KUULEMISEN JA VAIKUTUSTEN ARVIOINNIN TULOKSET Ulkopuolisten asiantuntijoiden käyttö ei ollut tarpeen eikä vaikutusten arviointia ole tehty. Ranskan viranomaisten toimittamat kulutukseen luovutettuja rommimääriä koskevat tilastot on kuitenkin tutkittu huolellisesti. Kulutukseen luovutettujen rommimäärien kehitys on ollut seuraavanalainen: Rommimarkkinoiden kehitys Euroopassa Vuosi || Yhteensä || Kolmansien maiden rommi || Ranskan merentakaisten departementtien rommi || Ranskan merentakaisten departementtien rommin osuus 1986 || 313 459 || 152 252 || 161 207 || 51 % 1987 || 300 152 || 158 117 || 142 035 || 47 % 1988 || 252 877 || 130 976 || 121 901 || 48 % 1989 || 293 462 || 161 485 || 131 977 || 45 % 1990 || 368 913 || 227 975 || 140 938 || 38 % 1991 || 336 252 || 221 861 || 114 391 || 34 % 1992 || 332 145 || 223 522 || 108 623 || 33 % 1993 || 322 743 || 231 059 || 91 684 || 28 % 1994 || 357 936 || 253 215 || 104 721 || 29 % 1995 || 284 178 || 184 835 || 99 343 || 35 % 1996 || 359 295 || 249 239 || 110 056 || 31 % 1997 || 453 050 || 354 858 || 98 192 || 22 % 1998 || 500 295 || 395 031 || 105 264 || 21 % 1999 || 567 449 || 428 790 || 138 659 || 24 % 2000 || 645 237 || 495 625 || 149 612 || 23 % 2001 || 695 033 || 534 316 || 160 717 || 23 % 2002 || 734 249 || 557 458 || 176 791 || 24 % 2003 || 880 653 || 713 535 || 167 118 || 19 % 2004 || 727 772 || 569 278 || 158 494 || 22 % 2005 || 726 876 || 571 317 || 155 559 || 21 % 2006 || 791 542 || 626 157 || 165 385 || 21 % 2007 || 785 695 || 608 449 || 177 246 || 23 % 2008 || 851 748 || 657 725 || 194 023 || 23 % Lähde: Eurostat Ranskan emämaassa kulutukseen luovutettu rommi (hehtolitraa puhdasta alkoholia) || Luovutus kulutukseen alennettua valmisteverokantaa soveltaen || Kiintiön ulkopuolinen kulutus || Kolmansien maiden rommi || Yhteensä 2010 || 105 700 || 40 600 || 20 000 || 166 300 2009 || 102 400 || 32 400 || || 2008 || 99 500 || 33 000 || || 2007 || 96 100 || 33 500 || || 2006 || 90 000 || 33 500 || || 2005 || 90 000 || 35 500 || 5 500 || 131 000 2004 || 87 900 || 30 800 || || 2003 || 86 400 || 26 200 || || 2002 || 86 900 || 37 000 || || 2001 || 86 200 || 26 500 || || 2000 || 78 300 || 30 000 || 1 000 || 109 300 Ranskan viranomaisten toimittamista tiedoista käy ilmi, että alennettua valmisteverokantaa soveltaen markkinoille saatetun perinteisen rommin määrä on kasvanut päätöksen 2007/659/EY tekemisen jälkeen. Määrä oli 96 100 hehtolitraa puhdasta alkoholia vuonna 2007, kun taas vuonna 2010 se oli jo 105 700 hehtolitraa puhdasta alkoholia. Vuotuinen kasvu oli näin ollen 3,2 prosenttia. Jos kehitys jatkuu samaa tahtia, markkinoille saatettavan perinteisen rommin määrät kasvavat 109 100 hehtolitraan puhdasta alkoholia vuonna 2011, 112 600 hehtolitraan puhdasta alkoholia vuonna 2012 ja 116 200 hehtolitraan puhdasta alkoholia vuonna 2013, mikä tarkoittaa, että päätöksessä 2007/659/EY säädetty 108 00 hehtolitran puhdasta alkoholia suuruinen kiintiö ylittyy. Rommin kulutuksen on havaittu kasvavan unionin markkinoilla jo vuodesta 2005 alkaen. Kulutukseen luovutetulla kolmansien maiden rommilla on paljon pienempi osuus Ranskan markkinoilla kuin koko unionin markkinoilla. On kuitenkin huomattava, että sen osuus Ranskassa on kasvussa, sillä se oli 1 prosentti vuonna 2000, 4,2 prosenttia vuonna 2005 ja 12 prosenttia vuonna 2010. Viimeisimpien tietojen mukaan kolmansien maiden rommin osuus on unionissa 77 prosenttia, kun Ranskan merentakaisten departementtien rommin osuus on 23 prosenttia. 3. EHDOTUKSEN OIKEUDELLINEN SISÄLTÖ Ehdotetun toimen lyhyt kuvaus Mukautetaan 108 000 hehtolitran puhdasta alkoholia suuruinen kiintiö edellä esitettyjen päätelmien perusteella. Päätöksessä 2007/659/EY säädettyä 108 000 hehtolitran puhdasta alkoholin suuruista kiintiötä ehdotetaan korotettavaksi 120 000 hehtolitraan puhdasta alkoholia. Markkinoille luovutettu rommimäärä on kasvanut vuosittain 3,2 prosenttia vuosina 2007–2010, joten tämän perusteella voidaan olettaa, että markkinoille vuonna 2013 saatettavan rommin määrä on 116 200 hehtolitraa puhdasta alkoholia. Kiintiön korottaminen 120 000 hehtolitraan puhdasta alkoholia kattaa markkinoille saatettavan rommimäärän 4,3 prosentin suuruisen vuotuisen kasvun, joka on hieman vähemmän kuin vuosina 2007–2010 todettu 3,2 prosentin vuotuinen kasvu. Jatketaan päätöksen 2007/659/EY soveltamisaikaa yhdellä vuodella, jotta tämä ajanjakso päättyisi samanaikaisesti samaa aihetta koskevan 27 päivänä kesäkuuta 2007 tehdyn komission valtiontukipäätöksen (valtiontuki nro 530/2006) soveltamisajan kanssa. Oikeusperusta SEUT-sopimuksen 349 artikla. Toissijaisuusperiaate Ainoastaan neuvostolla on SEUT-sopimuksen 349 artiklan nojalla valtuudet toteuttaa syrjäisimpien alueiden hyväksi erityistoimenpiteitä, joilla mukautetaan perussopimusten, mukaan lukien yhteisten politiikkojen, soveltamista kyseisiin alueisiin syrjäisimpien alueiden taloudelliseen ja sosiaaliseen kehitykseen vaikuttavien pysyvien haittojen vuoksi. Näin ollen ehdotus on toissijaisuusperiaatteen mukainen. Suhteellisuusperiaate Ehdotus on suhteellisuusperiaatteen mukainen seuraavista syistä: Tarkoituksena on muuttaa päätöstä 2007/659/EY ainoastaan siinä määrin kuin muuttaminen on tarpeen. Uusi vuosittainen rommikiintiö, jossa voidaan kantaa alennettua valmisteveroa, on laskettu vuosina 2007–2010 markkinoille saatetun rommimäärän kehityksen perusteella. || Päätöksen 2007/659/EY soveltamisajan jatkaminen yhdellä vuodella 31 päivään joulukuuta 2013 on perusteltua tehtyjen toteamusten perusteella, ja tarkoituksena on, että sen soveltamisaika päättyisi samanaikaisesti samaa aihetta koskevan 27 päivänä kesäkuuta 2007 tehdyn komission valtiontukipäätöksen (valtiontuki nro 530/2006) soveltamisajan kanssa. Sääntelytavan valinta Ehdotettu sääntelytapa: neuvoston päätös. Muut sääntelytavat eivät soveltuisi seuraavista syistä: Muutettava asiakirja on neuvoston päätös, joka on tehty saman oikeusperustan (silloinen EY:n perustamissopimuksen 299 artiklan 2 kohta) perusteella. 4. TALOUSARVIOVAIKUTUKSET Ehdotuksella ei ole vaikutuksia Euroopan unionin talousarvioon. 2011/0248 (CNS) Ehdotus NEUVOSTON PÄÄTÖS päätöksen 2007/659/EY muuttamisesta koskien sen soveltamisaikaa ja vuosittaista kiintiötä, jossa voidaan soveltaa alennettua valmisteverokantaa EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 349 artiklan, ottaa huomioon Euroopan komission ehdotuksen, sen jälkeen, kun ehdotus on toimitettu kansallisille parlamenteille, ottaa huomioon Euroopan parlamentin lausunnon[1], noudattaa erityistä lainsäätämisjärjestystä, sekä katsoo seuraavaa: (1) Luvan antamisesta Ranskalle soveltaa alennettua valmisteverokantaa sen merentakaisissa departementeissa valmistettuun ”perinteiseen” rommiin ja päätöksen 2002/166/EY kumoamisesta 9 päivänä lokakuuta 2007 tehdyllä neuvoston päätöksellä 2007/659/ETY[2] annetaan Ranskan viranomaisille lupa soveltaa emämaan alueella Ranskan merentakaisissa departementeissa valmistettuun perinteiseen rommiin alennettua valmisteverokantaa, joka voi olla alhaisempi kuin direktiivissä 92/84/EY säädetty vähimmäisverokanta, mutta joka saa olla enintään 50 prosenttia alhaisempi kuin alkoholin tavanomainen kansallinen valmisteverokanta. ”Perinteinen” rommi, johon alennettua valmisteverokantaa sovelletaan, määritellään nykyisin tislattujen alkoholijuomien määritelmistä, kuvauksesta, esittelystä, merkinnöistä ja maantieteellisten merkintöjen suojaamisesta sekä neuvoston asetuksen (ETY) N:o 1576/89 kumoamisesta 15 päivänä tammikuuta 2008 annetun neuvoston asetuksen (ETY) N:o 110/2008 liitteessä II olevan 1 kohdan f alakohdassa. Valmisteverokanta rajoitetaan 108 000 hehtolitran suuruiseen vuosittaiseen kiintiöön puhdasta alkoholia. Poikkeuksen voimassaolo päättyy 31 päivänä joulukuuta 2012. (2) Päätöksen 2007/659/EY 4 artiklan mukaisesti Ranskan viranomaiset toimittivat kyseisessä säännöksessä säädetyn kertomuksen komissiolle 29 päivänä kesäkuuta 2010. Kertomuksessa on kaksi pyyntöä. Ranskan viranomaiset pyytävät vuosittaisen kiintiön korottamista 108 000 hehtolitrasta 125 000 hehtolitraan puhdasta alkoholia kiintiön mukauttamiseksi unionin rommimarkkinoiden kehitykseen mainitun säännöksen nojalla. Lisäksi ne pyytävät päätöksen 2007/659/EY soveltamisajan jatkamista yhdellä vuodella 31 päivään joulukuuta 2013, jotta tämä ajanjakso päättyisi samanaikaisesti samaa aihetta koskevan 27 päivänä kesäkuuta 2007 tehdyn komission valtiontukipäätöksen (valtiontuki nro 530/2006) soveltamisajan kanssa. (3) Ranskan viranomaisten toimittamista tiedoista käy ilmi, että markkinoille luovutetun perinteisen rommin määrä oli 96 100 hehtolitraa puhdasta alkoholia vuonna 2007 ja että tämä määrä on kasvanut päätöksen 2007/659/EY tekemisen jälkeen 105 700 hehtolitraan puhdasta alkoholia vuonna 2010, mikä tarkoittaa, että vuotuinen kasvu on ollut 3,2 prosenttia. Jos kehitys jatkuu tällaisena, markkinoille luovutettavan perinteisen rommin määrä kasvaa 109 100 hehtolitraan puhdasta alkoholia vuonna 2011, 112 600 hehtolitraan puhdasta alkoholia vuonna 2012 ja 116 200 hehtolitraan puhdasta alkoholia vuonna 2013, mikä tarkoittaa, että päätöksessä säädetty 108 000 hehtolitran puhdasta alkoholia suuruinen kiintiö ylittyy. On syytä korottaa päätöksessä 2007/659/EY säädetty 108 000 hehtolitran puhdasta alkoholia suuruinen kiintiö 120 000 hehtolitraan puhdasta alkoholia. Tällainen korotus kattaisi markkinoille luovutettavan rommimäärän 4,3 prosentin suuruisen vuotuisen kasvun, joka on siis hieman enemmän kuin vuosina 2007–2010 tapahtunut 3,2 prosentin kasvu. (4) Tämä analyysi huomioon ottaen on perusteltua myös pidentää päätöksen 2007/659/EY soveltamisaikaa yhdellä vuodella, jotta tämä ajanjakso päättyisi samanaikaisesti edellä mainitun valtiontukipäätöksen soveltamisajan kanssa, ON HYVÄKSYNYT TÄMÄN PÄÄTÖKSEN: 1 artikla Muutetaan päätös 2007/659/EY seuraavasti: 1) Korvataan nimi seuraavasti: ”Neuvoston päätös, tehty 9 päivänä lokakuuta 2007, luvan antamisesta Ranskalle soveltaa alennettua valmisteverokantaa Guadeloupessa, Guyanassa, Martiniquessa tai Réunionissa tuotettuun ”perinteiseen” rommiin”. 2) Korvataan 1 artikla seuraavasti: ”Poiketen siitä, mitä perussopimuksen 90 artiklassa säädetään, Ranskalle annetaan lupa jatkaa direktiivin 92/84/ETY 3 artiklassa vahvistettua alkoholin täyttä valmisteverokantaa alhaisemman valmisteverokannan soveltamista emämaassa ”perinteiseen” rommiin, joka on tuotettu Guadeloupessa, Guyanassa, Martiniquessa tai Réunionissa.”. 3) Korvataan 2 artikla seuraavasti: ”Edellä 1 artiklassa tarkoitettu poikkeus koskee ainoastaan tislattujen alkoholijuomien määritelmistä, kuvauksesta, esittelystä, merkinnöistä ja maantieteellisten merkintöjen suojaamisesta sekä neuvoston asetuksen (ETY) N:o 1576/89 kumoamisesta 15 päivänä tammikuuta 2008 annetun neuvoston asetuksen (ETY) N:o 110/2008[3] liitteessä II olevan 1 kohdan f alakohdassa määriteltyä rommia, joka on tuotettu Guadeloupessa, Guyanassa, Martiniquessa tai Réunionissa tuotantopaikalla kerätystä sokeriruo'osta, joka sisältää muita haihtuvia aineita kuin etyyli- ja metyylialkoholia vähintään 225 grammaa hehtolitralta puhdasta alkoholia, ja jonka alkoholipitoisuus on vähintään 40 tilavuusprosenttia.”. 4) Korvataan 1 artiklan 3 kohta seuraavasti: ”1. Edellä 2 artiklassa tarkoitettuun tuotteeseen sovellettava alennettu valmisteverokanta rajoitetaan 108 000 hehtolitran puhdasta alkoholia suuruiseen vuosittaiseen kiintiöön 31 päivään joulukuuta 2010 asti. Kyseinen vuosittainen kiintiö on 1 päivän tammikuuta 2011 ja 31 päivän joulukuuta 2013 välisenä ajanjaksona 120 000 hehtolitraa.”. 5) Korvataan 5 artiklassa päivämäärä ”31 päivään joulukuuta 2012” päivämäärällä ”31 päivään joulukuuta 2013”. 2 artikla Tämä päätös on osoitettu Ranskan tasavallalle. Tehty Brysselissä Neuvoston puolesta Puheenjohtaja [1] EUVL C , , s. . [2] EUVL 270, 13.10.2007, s. 12. [3] EUVL 39, 13.2.2008, s. 16.